Ministru kabineta rīkojuma projekta „Grozījumi Ministru kabineta 2012.gada 3.oktobra rīkojumā Nr.465 "Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai"" sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 3.oktobra rīkojumā Nr.465 "Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai”” (turpmāk – Ministru kabineta rīkojuma projekts) sagatavots, lai precizētu Ministru kabineta 2012.gada 3.oktobra rīkojumā Nr.465 "Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai” dotos uzdevumus. |
| 2. | Pašreizējā situācija un problēmas | Pamatojoties uz Ministru kabineta 2012.gada 3.oktobra rīkojuma Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai”(turpmāk – Ministru kabineta rīkojums Nr.465):  – 1.1.apakšpunktu, likuma „Par valsts budžetu 2013.gadam” ilgtermiņa saistībās paredzēts finansējums valsts akciju sabiedrībai „Valsts nekustamie īpašumi” (turpmāk – VNĪ), lai segtu administratīvās ēkas un garāžas ēkas Jūras ielā 34, Ventspilī (nekustamā īpašuma kadastra Nr. 2700 003 0102), renovācijas darbu izdevumus 623 758 latu apmērā (2013.gadā – 33 516 lati, 2014.gadā – 394 465 lati un 2015.gadā – 195 777 lati);  – 1.2.apakšpunktu, Finanšu ministrijai (VNĪ) dots uzdevums nodrošināt administratīvās ēkas un garāžas ēkas Jūras ielā 34, Ventspilī (nekustamā īpašuma kadastra Nr. 2700  003 0102), renovācijas darbu pabeigšanu līdz 2015.gada 30.aprīlim, nosakot, ka plānotais attiecīgo ēku nomas līguma sākuma termiņš ir 2015.gada 1.maijs;  – 3.punktu, Finanšu ministrijai tika dots valsts budžeta bāzes izdevumu 2014.–2016.gadam sagatavošanas procesā paredzēt finansējumu Prokuratūrai 7 899 latu apmērā 2015.gadā, 11 452 latu apmērā 2016.gadā un turpmāk katru gadu, lai segtu administratīvās ēkas un garāžas ēkas Jūras ielā 34, nomas maksu VNĪ.  Ņemot vērā Ministru kabineta rīkojumā Nr.465 dotos uzdevumus, tika uzsākts darbs, lai nodrošinātu administratīvās ēkas un garāžas ēkas Jūras ielā 34, Ventspilī, renovāciju.  Būvniecības projekta īstenošana tika uzsākta saskaņā ar sākotnējo būvniecības aktivitāšu laika grafiku. 2012.gada decembrī tika veikti pirmsprojekta sagatavošanas darbi. Ventspils pilsētas domei tika pieprasīts Plānošanas un arhitektūras uzdevums, kas tika saņemts 2013. gada 11.februārī ar nosacījumu tehniskā projekta izstrādi veikt divās stadijās (skiču un tehniskā projekta stadijā). Tā kā tas neatbilda VNĪ plānotajam būvniecības aktivitāšu laika grafikam, Ventspils pilsētas domei tika lūgts pārskatīt projektēšanas nosacījumus. 2013.gada 5.martā tika saņemts Ventspils pilsētas domes atteikums.  Vienlaikus pirmsprojekta sagatavošanas darbu ietvaros, tika pieprasītas projektēšanas programmas no ēkas lietotājiem: Drošības policijas, Prokuratūras un Ventspils tiesas zemesgrāmatu nodaļas un tika apzinātas valsts institūcijas ēkas brīvo telpu izmantošanai. Telpu lietotāju projektēšanas programmas tika saņemtas 2013.gada 20.aprīlī, Valsts zemes dienesta projektēšanas programma – 2013.gada 27.jūnijā. Iepirkuma procedūra tehniskā projekta izstrādei tika uzsākta pēc visu lietotāju programmu saņemšanas – 2013.gada 29.jūnijā. Tehniskā projekta izstrāde tiek plānota līdz 2014.gada aprīlim.  Ņemot vērā iepriekš minēto, nepieciešami grozījumi Ministru kabineta rīkojumā Nr.465, lai pagarinātu (aktualizētu) darbu pabeigšanas termiņu no 2015.gada 30.aprīļa līdz 2015.gada 1.oktobrim, precizētu renovācijai paredzēto kapitālieguldījumu izdevumu sadalījumu pa gadiem (nemainot tā kopējo apmēru), precizētu nomas līguma sākuma termiņu un Prokuratūrai bāzes izdevumos paredzēto finansējumu, nomas maksas izdevumu segšanai VNĪ.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst budžeta un finanšu politikas jomai. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir Ministru kabineta rīkojuma Nr.465 1.1.apakšpunktā minēto ilgtermiņa saistību precizēšana pa gadiem atbilstoši precizētajam būvniecības darbu izpildes laika grafikam un naudas plūsmai (nemainot kopējo finansējuma apmēru), 1.2.apakšpunktā noteiktā renovācijas darbu pabeigšanas termiņa precizēšana un plānoto nomas līguma sākuma termiņu precizēšana (aktualizēšana) un 3.punktā Prokuratūrai minētā finansējuma apmēra precizēšana nomas maksas izdevumu segšanai VNĪ.  Tā ietvaros:   * tiek svītrots 1.1. apakšpunkts un papildināts ar 1.1 punktu, precizējot Finanšu ministrijas budžeta ilgtermiņa saistībās paredzētā finansējuma apmēru pa gadiem, paredzot:   2014.gadā – *162 257 euro (114 035 latus);*  2015.gadā – *708 515 euro (497 947 latus),*  Rekonstrukcijas izdevumu segšanai 2013.-2015.gadā paredzētais kopējais finansējuma apmērs ir *887 528 euro (623 758 lati).*  Administratīvās ēkas un garāžas ēkas Jūras ielā 34, Ventspilī, renovācijas izdevumu segšanai nepieciešamā finansējuma apmērs atbilstoši plānotajiem darbiem 2013.gadā ir 11 776 lati, līdz ar to nepieciešams Finanšu ministrijai 2013.gadā samazināt apropriāciju budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 "Finansējums valsts akciju sabiedrības „Valsts nekustamie īpašumi" īstenotajiem projektiem un pasākumiem" ilgtermiņa saistību pasākumam "Dotācija VAS "VNĪ" būvniecībai Jūras ielā 34, Ventspilī" 21 740 latu apmērā, pārdalot finansējumu uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 "Valsts parāda vadība".   * 1.2.apakšpunktā precizēts (aktualizēts) Finanšu ministrijai (VNĪ) noteiktais administratīvās ēkas un garāžas ēkas Jūras ielā 34, Ventspilī, renovācijas darbu pabeigšanas termiņš līdz 2015.gada 1.oktobrim, nosakot, ka plānotais attiecīgo ēku nomas līguma sākuma termiņš ir 2015.gada 2.oktobris; * 1.3.apakšpunktā precizēta atsauce uz 1.1 punktu; * tiek svītrots 3.punkts un papildināts ar 3.1 punktu, precizējot Prokuratūras budžeta bāzes izdevumus, paredzot *4 215 euro (2 962 latus)* 2015.gadā un *16 295 euro (11 452 latus)* 2016.gadā un turpmāk katru gadu, nomas maksas segšanai VNĪ.   Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2013.gads | | Turpmākie trīs gadi (tūkst. latu) | | |
| 2014.g. | 2015.g. | 2016.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | -280,4 | 297,2 | 0 |
| 2.1. valsts pamatbudžets | 0 | 0 | -280,4 | 297,2 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 280,4 | -297,2 | 0 |
| 3.1. valsts pamatbudžets | 0 | 0 | 280,4 | -297,2 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 280,4 | -297,2 | 0 |
| 5.1. valsts pamatbudžets | 0 | 280,4 | -297,2 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2013.gadā finansējums budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi" īstenotajiem projektiem un pasākumiem" ilgtermiņa saistību pasākumam „Dotācija VAS „VNĪ” būvniecībai Jūras ielā 34, Venstpilī” 21 740 latu apmērā tiks samazināts un pārdalīts Finanšu ministrijas budžeta ietvaros uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 "Valsts parāda vadība".  Detalizētu informāciju par precizētajiem izdevumiem ilgtermiņa saistībām skatīt anotācijas pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta ietvaros provizoriski aprēķinātais kapitālieguldījumu apmērs var tikt precizēts pēc būvniecības tehniskā projekta izstrādes, pēc būvniecības līguma noslēgšanas, vai būvniecības darbu laikā.  Lai ievērotu normatīvo aktu pielāgošanas euro ieviešanas vadlīnijas, uzskatāmībai anotācijas pielikumā norādīta informācija par skaitlisku pārrēķinu uz euro.  Pielikumā skaitlis 162 257 ir apaļots pretēji budžeta pārrēķina principiem, ņemot vērā EIKL 4.panta nosacījumus, lai netiktu palielināta kopsumma Finanšu ministrijai ilgtermiņu saistību  būvniecības izdevumu segšanai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ministru kabineta rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ministru kabineta rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Ministru kabineta rīkojuma projekts šo jomu neskar. |
| 6. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Finanšu ministrs A. Vilks

06.09.2013 15:51

1360

A.Gulbe

67024698, aiga.gulbe@vni.lv